7 พฤติกรรมการขับรถแบบที่คุณไม่ควรทำ
คุณหรือคนใกล้ตัวเคยทำพฤติกรรมเหล่านี้บนท้องถนนหรือไม่? บอกเลยว่า นอกจากจะเป็นการเพิ่มความเสี่ยงให้กับตัวคุณเองและผู้ใช้ถนนร่วมกับคุณแล้ว ยังเป็นพฤติกรรมไม่เหมาะสมที่อาจจะผิดกฎหมาย และผู้ขับขี่รุ่นใหม่นั้นลงความเห็นว่าไม่ควรทำอย่างยิ่ง ทั้งเอ้าท์และอาจถูกเรียกว่าเป็น มนุษย์ลุงมนุษย์ป้าได้เลยล่ะ
9 ก.พ. 2558

คุณหรือคนใกล้ตัวเคยทำพฤติกรรมเหล่านี้บนท้องถนนหรือไม่? บอกเลยว่า นอกจากจะเป็นการเพิ่มความเสี่ยงให้กับตัวคุณเองและผู้ใช้ถนนร่วมกับคุณแล้ว ยังเป็นพฤติกรรมไม่เหมาะสมที่อาจจะผิดกฎหมาย และผู้ขับขี่รุ่นใหม่นั้นลงความเห็นว่าไม่ควรทำอย่างยิ่ง ทั้งเอ้าท์และอาจถูกเรียกว่าเป็น มนุษย์ลุงมนุษย์ป้าได้เลยล่ะ
1. ใช้มือถือขณะขับรถถ้าเล่นมือถือเพื่อฆ่าเวลา หรือใช้เช็คเมล์ตอนรถติดก็เป็นสิ่งที่เข้าใจเข้าใจได้ แต่ถ้าทำในขณะที่รถวิ่งอยุ่นั้นมันอันตรายมาก โดยแนวโน้มของการเกิดอุบัติเหตุจะมากกว่าคนไม่ใช้มือถือขณะขับรถถึง 4 เท่า รายงานทางสถิติของสหรัฐอเมริการะบุว่า 10% ของคนขับรถที่อายุต่ำกว่า 20 ปีที่ประสบอุบัติเหตุนั้นมีสาเหตุจากถูกรบกวนสมาธิจากกิจกรรมเช่น แชท ดูคลิป จัดผม ฯลฯ ขณะขับรถ ดังนั้น ใครที่กำลังอ่านบทความนี้ระหว่างขับรถอยู่ วางมือถือลงก่อนเถอะครับ
2. ขับซิ่งเกินกำหนดเป็นข่าวอยู่ตลอด กับการขับรถเร็วจจนเป็นสาเหตุให้เกิดอุบัติเหตุ คนขับรถมือเก่ามือใหม่ควรศึกษาสักนิด หากทางหลวงสายใดไม่มีป้ายจำกัดความเร็ว รถยนต์และมอเตอร์ไซต์ต้องขับไม่เกิน 100-120 กิโลเมตร/ชั่วโมงเท่านั้น และไม่เกิน 60 กิโลเมตร/ชั่วโมง เมื่อขับในเมืองเล็กหรือหมู่บ้าน ดังนั้น อย่าขับเกินกำหนดกันนะครับ
3. เมาแล้วขับดื่มได้ แต่ต้องมีความรับผิดชอบต่อตัวเองและคนรอบข้างคุณด้วยครับ ถ้าดื่มก็อย่าขับรถ การใช้บริการ taxi ค้างบ้านเพื่อน หรือจะนั่งรอจนสร่างก่อน น่าจะเป็นทางออกที่ดีกว่า การเมาแล้วขับนอกจากอาจจะทำให้เกิดอุบัติเหตุแล้ว คุณอาจถ้าเจอด่านตรวจและถูกปรับได้นะครับ
4. ไม่คาดเข็มขัด/ไม่สวมหมวกกันน็อกเข็มขัดนิรภัยไม่ได้เป็นของแต่งรถครับ และการขาดเข็มขัดนิรภัยของคนขับและผู้โดยสารที่นั่งข้างหน้าก็เป็นการกระทำตามที่กฎหมายระบุไว้ แต่ถ้าจะให้ปลอดภัยสุดๆ ก็คาดให้ชินไม่ว่าจะนั่งตำแหน่งไหนเลยดีกว่าครับ กฎหมายไทยอาจจะบังคับให้คาดแค่คนนั่งหน้า แต่ฝั่งประเทศในยุโรปเค้าบังคับให้คาดทุกที่นั่งเลยนะครับ
5. ไม่เปิดไฟเลี้ยวไฟเลี้ยวนอกจากจะเป็นการสื่อสารระหว่างคุณกับรถคันอื่นแล้ว ยังเป็นแสดงมารยาทที่ดีบนท้องถนนครับ โปรดจำไว้ว่า ผู้ใช้ถนนร่วมกับคุณไม่สามารถเดาใจคุณได้ การเปิดไฟเลี้ยวให้สัญญาณจะช่วยให้ผู้อื่นเข้าใจคุณมากขึ้นครับ
6. จอดไม่เลือกที่รถหนึ่งคันหากจอดไม่ถูกที่ อาจทำให้เกิดปัญหาการจราจรติดขัดเป็นกิโลๆ ได้ หนุ่มสาวทั้งหลายควรสังเกตก่อนทุกครั้งว่าที่ว่างตรงนั้นมันเป็นที่จอดรถหรือไม่ สำหรับถนนน้อยเลน คุณควรจอดรถชิดไหล่ทางหรือฟุตบาทไว้มากๆ เพื่อไม่ทำให้กีดขวางการจราจรผู้อื่นเช่นครับ
7. ชอบแทรกแถวการแทรกคิวรถคันอื่นๆที่เรียงแถวกันอยู่ เช่น บริเวณตีนสะพาน คิวรอสัญญาณไฟเลี้ยว ฯลฯ ก็เหมือนเวลาการแซงคิวขึ้นรถไฟฟ้า คุณควรเอาใจเขามาใส่ใจเรานะครับ ถ้าคุณไม่ชอบให้คันอื่นมาแทรก คุณก็ไม่ควรทำอย่างนั้นกับคันอื่นๆ เหมือนกันนะครับ
การขับรถด้วยพฤติกรรมแย่ๆ อาจก่อให้เกิดอุบัติเหตุบนท้องถนนได้ คุณอาจเป็นคนขับรถที่ดีและรับผิดชอบ แต่คนอื่นๆ อาจไม่ได้เป็นแบบคุณ ดังนั้นคุณควรลดความเสี่ยงในการประสบอุบัติเหตุและค่าใช้จ่ายอันเกิดจากอุบัติเหตุ ด้วยการทำการประกันรถยนต์ ที่คุ้มครองทั้งคุณ คนรอบตัว และรถของคุณด้วย สมัครประกันรถยนต์วันนี้และประหยัดเงินด้วยการเปรียบเทียบข้อเสนอเบี้ยประกันรถยนต์จากหลากหลายบริษัทในประเทศไทยที่ MoneyGuru  โดยไม่เสียค่าใช้จ่ายครับ